עוגת שחיתות לפסח

200 גר' מרגרינה

200 גר' שוקולד מריר
להמיס על אש קטנה תוך כדי בחישה.

לאחר שהתקבלה תערובת חלקה - לצנן מעט.

1/2 כוס סוכר

6 חלמונים

2 כפות ברנדי
לערבב היטב במיקסר, ולשפוך לתוך התערובת את תערובת השוקולד תוך המשכת הערבוב.

6 חלבונים

1/2 כוס סוכר
להקציף תוך כדי הוספת הסוכר.

לקפל לתערובת השוקולד.


לשמור כוס מהקרם במקרר לצורך ציפוי ולהמשיך לעבוד עם השאר

4 כפות גדושות קמח מצות 

1 חבילה אבקת אפיה

בערך כוס אגוזים קצוצים גס
לערבב בנפרד ואז להוסיף לתערובת.

אפשר לעשות הכל בערבול איטי במיקסר, אבל להפסיק כשהכל התערבב.


לאפות בחום בינוני בערך 30 דקות. 

העוגה מקבלת ציפוי פריך, וסכין שננעץ בה יוצא נקי.


לקרר ולמרוח את הקרם.

בתאבון

הערות :

1. לכל אוהבי השפה העברית - אני יודעת שהמרגרינה והשוקולד ניתכים ולא נמסים, אבל, אף אחד לא היה מבין אותי.

2. לפני שבירת הביצים - ממליצה לרחוץ אותן היטב עם מים וסבון למניעת זיהומים (וזה נכון תמיד)

3. להכנת העוגה לא לפסח - אפשר להחליף את קמח המצות בפירורי לחם.

וחוץ מזה - שיהיה לכם פסח טעים וכשר

בונוס - עוגת בטלנים מהודרת לפסח

קונים עוגה מוכנה של עלית בלי תוספות מיותרות (אפשר עוגת אגוזים/ קוקוס וכו')

מפוררים 3/4 ממנה בתבנית, ושופכים עליה 100 ג' מרגרינה מותכת. מהדקים.

על התחתית הזו מניחים יפה חצאי אפרסקים מקופסה או חצאי אגסים.

שופכים את המיץ מהקופסה ומערבבים בתוכה 3 ביצים + קופסה שמנת ריץ' להקצפה.

את התערובת הזו שופכים על הפירות, אופים בערך 1/2 שעה ומקבלים קינוח פרווה מהודר וטעים מאד.
